
22-TA-3497: Rīkojuma projekts (Vispārīgais)
Par nekustamā īpašuma “Ceļš Lielsvētes iela 5A” Svētes pagastā, Jelgavas novadā, pirkšanu gājēju – velosipēdistu celiņa gar valsts reģionālo autoceļu P95 “Tērvete – Lietuvas robeža  (Žagare)” (apdzīvotā vietā Svēte) būvniecības projekta īstenošanai

	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Saskaņā ar Sabiedrības vajadzībām nepieciešamā nekustamā īpašuma atsavināšanas likuma 8.panta pirmo daļu, lai valsts institūcija uzsāktu attiecīgā projekta īstenošanai nepieciešamo nekustamo īpašumu apzināšanu un noteiktu atlīdzību par atsavināmajiem nekustamajiem īpašumiem, nepieciešams konceptuāls Ministru kabineta lēmums  par sabiedrības vajadzību nodrošināšanai nepieciešama projekta īstenošanu.
Ievērojot minēto, anotācijas 1.3. sadaļā norādīts: “Projekta konceptuālā nepieciešamība ir apliecināta, valsts budžeta apakšprogrammā 23.06.00 “Valsts autoceļu uzturēšana un atjaunošana” paredzot finanšu līdzekļus programmai “2.3.Satiksmes organizācija un satiksmes drošība” finansēšanas plānā 2018. - 2020. gadam. Vienlaikus projekta konceptuālā nepieciešamība apliecināta ar Transporta attīstības pamatnostādnēm 2014. gadam - 2020. gadam, kur paredzēta aktivitāte – Ceļu satiksmes drošības uzlabošana (Ministru kabineta 2013. gada 27. decembra rīkojums Nr. 683 “Par Transporta attīstības pamatnostādnēm 2014. - 2020. gadam”). Attiecīgi Ministru kabinets ir ne tikai izteicis vispārīgu piekrišanu līdzekļu apropriācijai projektiem vai arī to īstenošanai kopumā, bet vienlaikus ir akceptējis, ka šie projekti ietvers arī nekustamo īpašumu atsavināšanu no privātpersonām.”
Nekustamā īpašuma “Ceļš Lielsvētes iela 5A”, Svētes pagastā, Jelgavas novadā, Vērtējumam pielikumā pievienotajā  VAS “Latvijas valsts ceļi” 26.04.2021. vēstulē, ar kuru  minētā nekustamā īpašuma īpašniekam paziņots par  nekustamā īpašuma atsavināšanu sabiedrības vajadzībām, norādīts, ka būvprojekta “Gājēju – velosipēdistu  celiņš īstenošanas sabiedriskā nepieciešamība ir apliecināta valsts budžeta apakšprogrammā 2.3.4. “Velosipēdu ceļu izbūve”.
Ievērojot minēto, lūdzam izvērtēt nepieciešamību precizēt/papildināt anotācijā sniegto pamatojumu Gājēju – velosipēdistu  celiņa projekta īstenošanai.

